‘એક વાર હાસ્યલેખક મધુસૂદન પારેખ ‘પ્રિયદર્શી’ એક લેખ આપવા ઘરે આવ્યા. એમને પહેલી વાર જોઈ અમારો ટાઈગર પગથિયેથી દોડ્યો સીધો ઝાંપા તરફ. એને જોઈ મધુસૂદનભાઈ તો ડઘાઈ ગયા. હીંચકે બેઠેલ દાદા ઓળખી ગયા. ટાઈગરને કહે – ‘બૅક…બૅક…’ અને… નીચી મૂંડી કરી, પાછો આવી ટાઈગર પગથિયામાં બેસી ગયો. મધુસૂદનભાઈ દાદા પાસે હીંચકે બેઠા. લેખ આપવા ફાઈલ કાઢી ત્યાં મહારાજ ચા લાવ્યા. દાસકાકા પણ હતા. ટિપાઈ પર ચા મૂકી મહારાજ ગયા એટલે મધુસૂદનભાઈએ પૂછ્યું – ‘કઈ ચા પીઓ છો…?’